# Alppila

### Wikipedia

Tämä artikkeli kertoo Helsingin kaupunginosasta. Oulussa on myös Alppilan kaupunginosa.

Alppila
Alphyddan

Helsingin alueellinen jako
Kaupunginosa nro | 122
Suurpiiri | Keskinen suurpiiri
Pinta-ala | 0,60 km²
Väestö
- Väkiluku | 4 244 (1.1.2005)
- Väestötiheys | 7 073/km²
Postinumerot | 00510, 00520
Osa-alueet | on itse osa Alppiharjun peruspiiriä
Lähialueet | Harju, Linjat, Taka-Töölö, Keski-Pasila, Itä-Pasila, Vallila

Alppilan raitiovaunu- ja bussipysäkki; näkymä Viipurinkadulta
Linnanmäen alppilanpuoleinen sisäänkäynti

Alppila (ruots. Alphyddan) on Helsingin keskikaupungin pohjoispuolella, Kallion ja Pasilan välissä sijaitseva osa-alue. Alppila muodostaa yhdessä Harjun kanssa Alppiharjun kaupunginosan ja peruspiirin.

## [muokkaa] Sijainti

Alppilaa rajaavat Aleksis Kiven katu pohjoisessa, Sturenkatu idässä, Helsinginkatu etelässä sekä rautatie ja sen länsipuolinen Vauhtitie lännessä. Sen naapurikaupunginosina (tarkemmin sanottuna osa-alueina) ovat etelänpuoleinen Linjat (kuuluu Kallion peruspiiriin), lännen Taka-Töölö, luoteen Keski-Pasila ja Itä-Pasila (kuuluvat Pasilan peruspiiriin), pohjoisen Vallila (osa samannimistä peruspiiriä) sekä idän Harju.

Matkaa Alppilaan Helsingin keskustasta on n. 2,5 km, minkä voi taittaa esimerkiksi bussilla ja raitiovaunulla; raitiovaunulinjat 3T ja 3B kulkevat kaupunginosan läpi (pysäkit Karjalankatu, Alppila ja Porvoonkatu). Busseista Alppilan kautta kulkevat linjat 17, 23, 50, 58 ja 58B, sekä yölinja 02N. Alppilasta on Pasilan asemalle vajaan kilometrin matka.

## [muokkaa] Yleistä

Alppilan asukasluku 1.1.2005 oli 4244 asukasta. Työpaikkoja alue tarjosi 1715 ihmiselle. Kaupunginosan pinta-ala 60 hehtaaria, josta merkittävä osa on puistoa.

## [muokkaa] Nähtävyydet

Alppilassa sijaitsevat niin Suomen kävijämäärältään suosituin huvipuisto, Linnanmäki, kuin yhtenä Alvar Aallon päätöistä pidetty Kulttuuritalo, joka toimii esimerkiksi konserttipaikkana. 1909 valmistuneet, A. Nybergin suunnittelemat ja alun perin kaupungin työntekijöille rakennetut puutalot Kirstinkujalla suojeltiin 1986 asemakaavan muutoksella. Yhdessä neljästä talosta on Työväenasuntomuseo, jossa esitellään työväestön asumista 1910-luvulta vuoteen 1985. Museo on avoinna muutamana päivänä kesäisin.

Linnanmäen ja radan väliin jää Alppipuisto, joka on osa 1800-luvulla rakennettua, 1860-luvulla radan halkaisemaa virkistysaluetta. Alppipuiston viihtyisyyttä ja omaleimaisuutta lisäävät lammikot ja ja puistoa rajaava kallio. Puiston pohjoisosassa on koira-aitaus.

Linnanmäen kupeessa sijaitsee myös Lenininpuisto, joka perustettiin 1961-1962 pidettyä puutarhanäyttelyä varten karulle, lähes puuttomalle maaperälle. Pieneen puistoon on istutettu lähinnä pensaita sekä matalia puita ja sen läpi virtaa kesäisin puro.

## [muokkaa] Palveluja Alppilassa

- Päiväkoti Pikku-Duunari (Sturenkatu 8)
- Eläintarhan koulu (Savonkatu 2)
- Åshöjdens grundskola (Sturenkatu 6/ Sturegatan 6)
- Alppilan yläaste (Tammisaarenkatu 2)
- Alppilan lukio (Viipurinkatu 21)
- Nylands Svenska yrkeshögskola Arcada (Sturenkatu 2)
- Helsingin palveluasalojen oppilaitos / Helpa (Savonkatu 4)
- Alppiharjun terveysasema (Sturenkatu 8)
- Alppilan kirkko (Kotkankatu 2)

## [muokkaa] Lähteet ja linkkejä

- Pk Pikku-Duunari
- Eläintarhan ala-asteen koulu
- Åskhöjdens grunskola
- Alppilan yläasteen koulu
- Alppilan lukio
- Helsingin palvelualojen oppilaitos
- Arcada - Uudenmaan ruotsinkielinen ammattikorkeakoulu
- Helsinki alueittain 2005: Alppiharjun peruspiiri (pdf)
- Alppila.net
- Alppilan kartta
- Työväenasuntomuseo

Helsingin viralliset kaupunginosat ja niiden osa-alueet suurpiireittäin

Eteläinen suurpiiri: 1. Kruununhaka | 2. Kluuvi | 3. Kaartinkaupunki | 4. Kamppi | 5. Punavuori | 6. Eira | 7. Ullanlinna | 8. Katajanokka | 9. Kaivopuisto | 13. Etu-Töölö | 14. Taka-Töölö | 20. Länsisatama (Ruoholahti; Salmisaari; Lapinlahti; Jätkäsaari; Munkkisaari) | 31. Lauttasaari | 52. Suomenlinna
Läntinen suurpiiri: 15. Meilahti | 16. Ruskeasuo | 18. Laakso | 29. Haaga (Etelä-Haaga; Kivihaka; Pohjois-Haaga; Lassila) | 30. Munkkiniemi (Vanha Munkkiniemi; Kuusisaari; Lehtisaari; Munkkivuori; Niemenmäki; Talinranta) | 32. Konala | 33. Kaarela (Kannelmäki; Maununneva; Malminkartano; Hakuninmaa) | 46. Pitäjänmäki (Pajamäki; Tali; Reimarla; Marttila; Pitäjänmäen teollisuusalue)
Keskinen suurpiiri: 10. Sörnäinen | 11. Kallio (Siltasaari; Linjat; Torkkelinmäki) | 12. Alppiharju (Harju; Alppila) | 17. Pasila (Länsi-Pasila; Pohjois-Pasila; Itä-Pasila; Keski-Pasila) | 21. Hermanni | 22. Vallila | 23. Toukola | 24. Kumpula | 25. Käpylä | 26. Koskela | 27. Vanhakaupunki
Pohjoinen suurpiiri: 28. Oulunkylä (Pirkkola; Maunula; Metsälä; Patola; Veräjämäki; Maunulanpuisto; Veräjälaakso) | 34. Pakila (Länsi-Pakila; Itä-Pakila) | 35. Tuomarinkylä (Paloheinä; Torpparinmäki; Tuomarinkartano; Haltiala)
Koillinen suurpiiri: 36.Viikki (Viikinranta; Latokartano; Viikin tiedepuisto; Viikinmäki) | 37. Pukinmäki | 38. Malmi (Ylä-Malmi; Ala-Malmi; Pihlajamäki; Tattariharju; Malmin lentokenttä; Pihlajisto) | 39. Tapaninkylä (Tapaninvainio; Tapanila) | 40. Suutarila (Siltamäki; Tapulikaupunki; Töyrynummi) | 41. Suurmetsä (Puistola; Heikinlaakso; Tattarisuo; Jakomäki)
Kaakkoinen suurpiiri: 19. Mustikkamaa–Korkeasaari | 42. Kulosaari | 43. Herttoniemi (Länsi-Herttoniemi; Roihuvuori; Herttoniemen teollisuusalue; Herttoniemenranta) | 44. Tammisalo | 48. Vartiosaari | 49. Laajasalo (Yliskylä; Jollas; Tullisaari; Tahvonlahti; Hevossalmi) | 50. Villinki | 51. Santahamina | 53. Ulkosaaret (Länsisaaret; Itäsaaret; Aluemeri)
Itäinen suurpiiri: 45. Vartiokylä (Vartioharju; Puotila; Puotinharju; Myllypuro; Marjaniemi; Roihupellon teollisuusalue; Itäkeskus) | 47. Mellunkylä (Kontula; Vesala; Mellunmäki; Kivikko; Kurkimäki) | 54. Vuosaari (Keski-Vuosaari; Nordsjön kartano; Uutela; Meri-Rastila; Kallahti; Aurinkolahti; Rastila; Niinisaari; Mustavuori)

Haettu osoitteesta http://fi.wikipedia.org../../../a/l/p/Alppila.html

Luokka: Helsingin kaupunginosat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- English
- Svenska